Taršos leidimų išdavimo, pakeitimo ir galiojimo panaikinimo taisyklių

2 priedas

**PARAIŠKA**

**TARŠOS LEIDIMUI GAUTI**

[3] [0] [4] [4] [5] [6] [6] [6] [6]

(Juridinio asmens kodas)

**UAB „Adretas“** Architektų g. 56-101, Vilnius, tel. (8~614) 69999, faks. nėra, el. paštas [info@adretas.lt](mailto:info@metalinvest.lt)

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

UAB „Adretas“ metalo laužo supirktuvė, Deltuvos g. 22, Ukmergė

(ūkinės veiklos objekto pavadinimas, adresas)

3.1. apdorojamos atliekos (naudojamos ar šalinamos, įskaitant paruošimą naudoti ir šalinti) ir (ar) laikomos atliekos,išskyrus atvejus, kai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“, 1 priedu tokiai veiklai reikia turėti Taršos integruotos prevencijos ir kontrolės leidimą;

(nurodoma, kokius kriterijus pagal Taisyklių 1 priedą atitinka įrenginys)

UAB „Adretas“, direktorius Paulius Jucius tel. (8~614) 69999, el. p. info@adretas.lt

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**1. Veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas**

UAB „Adretas“, į/k 304456666, Architektų g. 56-101, Vilnius

Direktorius Paulius Jucius tel. (8~614) 69999

**Eksploatuojamas veiklos objektas -** UAB „Adretas“metalo laužo supirktuvė Deltuvos g. 22, Ukmergė

**2. Trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus.**

Metalo laužo supirktuvėje vykdoma veikla:

* metalo laužo surinkimas ir laikymas;
* spalvotųjų metalų rūšiavimas.

Atliekų surinkimo veikla planuojama vykdyti nuo 2018 m. IV ketv.

Ūkinė veikla vykdoma žemės sklype, esančiame adresu Deltuvos g. 22, Ukmergė. Žemės sklypo unikalus numeris 8170-0013-0040, bendras sklypo plotas 3,8620 ha. Žemės sklypo pagrindinė naudojimo paskirtis - kita, žemės sklypo naudojimo būdas - pramonės ir sandėliavimo objekto teritorijos. Vietovės žemėlapis pateiktas priede Nr. 1, žemės sklypo nekilnojamojo turto pažymėjimas priede Nr. 2. UAB "Adretas" iš UAB "Bleiras logistics" nuomoja pastatą - arkinį sandėlį 438,38 m2, kurio unikalus numeris 8196-8000-7051 ir administracines bei buitines patalpas 45,87 m2, pastate, kurio unikalus nr. 8196-8000-7032 . Nuomos sutartis pateikta priede Nr. 4.

Atliekų tvarkymo veiklą planuojama vykdyti pastate, kurio unikalus nr. 8196-8000-7051, plotas - 438,38 kv. m. Statinio nuosavybės dokumentas pateiktas priede Nr. 3. Lauko aikštelėje veikla nebus vykdoma, atliekos įvežamos ir iškraunamos pastato viduje. Prie pastato yra asfaltuotas privažiavimas. Patalpos nešildomos, esant reikalui, bus šildomos elektriniais prietaisais.

**Metalo laužo surinkimas ir apdorojimas**

Juodųjų ir spalvotųjų metalų atliekų supirkimo vieta atitinka LR ūkio ministro 2010-09-06 įsakymu Nr. 4-678 patvirtintus Netauriųjų metalų laužo ir atliekų supirkimo vietos reikalavimus.

Metalo atliekų supirkimas vykdomas vadovaujantis Netauriųjų metalo laužo ir atliekų apskaitos ir saugojimo taisyklių ir Netauriųjų metalų laužo ir atliekų supirkimo vietų įrengimo reikalavimais, patvirtintais Lietuvos Respublikos ūkio ministro 2010 m. rugsėjo 6 d. įsakymu Nr. 4-678 „Dėl Netauriųjų metalo laužo ir atliekų apskaitos ir saugojimo taisyklių ir Netauriųjų metalų laužo ir atliekų supirkimo vietų įrengimo reikalavimų patvirtinimo“. Šie reikalavimai ir įmonės veiksmai, siekiant atitikti nustatytus reikalavimus, aprašyti atliekų naudojimo (šalinimo) techniniame reglamente.

Visi atliekų tvarkymo etapai:

* Metalų laužo priėmimas;
* Asmens dokumentų sutikrinimas, atliekų registracija;
* Svėrimas ir patikrinimas dėl pavojingų ir nepriimamų atliekų;
* Atliekų rūšiavimas krovimo metu, sukrovimas į konteinerius;
* Atliekų laikymas iki išvežimo tolimesniam perdirbimui;
* Sutvarkytų atliekų pakrovimas į transporto priemones (sunkvežimiai). Metalų laužas ir atliekos pakraunamos sunkvežimio manipuliatoriumi arba autokrautuvu;
* Transportavimui paruoštų atliekų registracija, kelionės dokumentų paruošimas;
* Metalų laužo perdavimas kitoms licencijuotoms atliekų tvarkymo įmonėms. Atliekos išvežamos kitiems atliekų tvarkytojams kelis kart per mėnesį, tam, kad nebūtų viršytas maksimalus leidžiamas laikyti atliekų kiekis.

Metalo laužo tvarkymui naudojami įrenginiai:

1. Metrologiškai patikrintos svarstyklės
2. Radiacijos matavimo prietaisas Matavimo ribos – 1÷99,99 µSv/h

Ūkinė veikla netarši. Oro taršos šaltinių nenumatoma.

Vanduo gamybinei veiklai nebus naudojamas, vanduo naudojamas tik buitiniams poreikiams. Geriamąjį vandenį tiekia UAB "Ukmergė vandenys", buitinės nuotekos patenka į miesto tinklus, kuriuos eksploatuoja UAB "Ukmergės vandenys". Geriamojo vandens tiekimo ir nuotekų tvarkymo sutartis pateikta priede Nr. 5. Nevalytų buitinių nuotekų užterštumas neviršys BDS7 - 350 mg/l, skendinčios medžiagos - 350 mg/l, bendrasis azotas - 50 mg/l, bendrasis fosforas - 10 mg/l.

Veikla bus vykdoma tik pastato viduje, todėl paviršinių nuotekų užterštumui įtakos neturės.

Ūkinės veiklos metu metalo iškrovimo ir pakrovimo darbai pastate sukelia triukšmą iki 93 dBA, tačiau veikla vykdoma tik uždarame pastate. Gyvenamoji aplinka yra daugiau kaip už 200 m nuo ūkinės veiklos vietos, triukšmo rodikliai gyvenamojoje aplinkoje neviršija HN33:2011.

**3. Įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis**

UAB "Adretas" metalo laužo supirktuvė yra Deltuvos g. 22, Ukmergė. Vietovės žemėlapis pateiktas priede Nr. 1. Bendras sklypo, kurio unikalus nr. 8170-0013-0040, plotas - 3,8620 ha. Žemės sklypo paskirtis -kita, naudojimo būdas -pramonės ir sandėliavimo objektų teritorijos. Atliekų tvarkymo veikla vykdoma tik pastate, kurio unikalus nr. 8196-8000-7051. Teritorija yra Ukmergės miesto vakarinėje dalyje, nuo seno susiformavusioje pramonės zonoje. Iš visų pusių žemės sklypas ribojasi su pramonės ir komercinės paskirties teritorijomis, kuriose veikia daug įvairiomis veiklomis užsiimančių įmonių. Artimiausios gyvenamosios teritorijos (daugiabučių namų kvartalai) yra į vakarus nuo UAB "Adretas" apie 200 m.

Artimiausi visuomeninės paskirties pastatai: mokykla - darželis "Varpelis" - 380 m. vakarų kryptimi nuo veiklos vietos, "Medea" klinika, "Vilkmergės" klinika- 830 m. vakarų kryptimi nuo veiklos vietos. Artimiausias vietovėje esantis nekilnojamųjų kultūros vertybių objektas yra Ukmergės siaurojo geležinkelio stoties pastatas s (kodas 2115), Kauno g. Objektas nuo PŪV nutolęs 670 m. vakarų kryptimi.

Vietovės aplinkos komponentų foninis užterštumas nevertintas. Ūkinė veikla mažai tarši. Oro taršos nenumatoma, todėl veikla žymios neigiamos įtakos aplinkos orui neturi.

Vanduo gamybinei veiklai nebus naudojamas, vanduo naudojamas tik buitiniams poreikiams.

Veikla vykdoma tik pastato viduje, todėl paviršinių nuotekų užterštumui įtakos nėra. Aikštelė yra padengta nelaidžia skysčiams danga, todėl veikla neturi įtakos dirvožemio taršai. Ūkinės veiklos metu metalo iškrovimo ir pakrovimo darbai sukelia triukšmą iki 93 dBA, tačiau jie vykdomi uždarose patalpose. Gyvenamoji aplinka yra už 200 m nuo ūkinės veiklos vietos, triukšmo rodikliai gyvenamojoje aplinkoje neviršys HN33:2011.

**4. Priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius**

Įmonės veikla nesukelia paviršinių vandenų, dirvožemio taršos, nes veikla vykdoma tik uždarame pastate. Privažiavimas į pastatą asfaltuotas. Vanduo veiklai nenaudojamas. Vanduo naudojamas tik buitinėms reikmėms. Buitinės nuotekos patenka į miesto tinklus. Atliekų tvarkymas vykdomas vadovaujantis atliekų tvarkymą reglamentuojančiais teisės aktais pagal direktoriaus patvirtintą atliekų naudojimo reglamentą. Visos atliekos kelis kartus per mėnesį išvežamos priduoti šių atliekų tvarkytojams. Veikla neturi neigiamos įtakos aplinkos orui. Patalpos nešildomos.

**5. planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai**

Įmonės veikloje nenaudojama papildomų žaliavų, pagalbinių medžiagų, pavojingųjų cheminių medžiagų, todėl 1 ir 2 lentelės nepildomos.

**6. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms)**

Šis punktas taikomas ne atliekas tvarkančioms įmonėms, todėl nepildomas.

**7. Planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių**

Vanduo gamybinei veiklai nebus naudojamas, vanduo naudojamas tik buitiniams poreikiams, ne daugiau kaip 12 m3/metus. Geriamąjį vandenį tiekia UAB "Ukmergės vandenys", buitinės nuotekos patenka į miesto tinklus, kuriuos eksploatuoja UAB "Ukmergės vandenys". Nevalytų buitinių nuotekų užterštumas neviršys BDS7 - 350 mg/l, skendinčios medžiagos - 350 mg/l, bendrasis azotas - 50 mg/l, bendrasis fosforas - 10 mg/l.

Veikla vykdoma tik pastato viduje, todėl paviršinių nuotekų užterštumui įtakos nėra. Bus kontroliuojama, kad atliekos nebūtų atvežamos į aikštelę netvarkingomis transporto priemonėmis.

**8. Informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos**

Avarijų prevencijos priemonės

Galima potenciali gaisro kilimo galimybė, todėl avarijos atveju bus naudojamasi įrengtomis stacionariomis priešgaisrinėmis priemonėmis: priešgaisriniame skyde esančiais gesintuvu, kirviu bei kastuvu.

Kontroliuojama, kad atliekos būtų vežamos tik tvarkingomis transporto priemonėmis, taip sumažinant naftos produktų išsiliejimo riziką. Naftos produktų išsiliejimo prevencijai bus laikomi sorbentai. Sorbentai laikomi maišuose, užtikrinant 0,05 t vienu metu kiekį.

**Žaliavų, kuro ir cheminių medžiagų naudojimas gamyboje**

**1 lentelė.** Įrenginyje naudojamos žaliavos, kuras ir papildomos medžiagos

Lentelė nepildoma, nes įrenginyje nenaudojamos žaliavos, kuras ir papildomos medžiagos

**2 lentelė.** Gamyboje naudojamos pavojingos medžiagos ir mišiniai

Lentelė nepildoma, nes įrenginyje nėra naudojamos pavojingos medžiagos ir mišiniai

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

**1 PRIEDAS.** Vietovės žemėlapis.

**2 PRIEDAS.** Nekilnojamojo turto registro išrašas (žemės sklypo nuosavybės dokumentas)

**3 PRIEDAS.** Nekilnojamojo turto registro išrašas (patalpų nuosavybės dokumentas)

**4 PRIEDAS.** Patalpų nuomos sutartis

**5 PRIEDAS.** Geriamojo vandens tiekimo sutartis

**6 PRIEDAS.** Mokėjimo pavedimo kopija (rinkliava už Taršos leidimo gavimą)

**Nuotekų TVARKYMAS IR išleidimas**

Vanduo gamybinei veiklai nebus naudojamas, vanduo naudojamas tik buitiniams poreikiams. Geriamąjį vandenį tiekia UAB "Ukmergės vandenys", buitinės nuotekos patenka į miesto tinklus, kuriuos eksploatuoja UAB "Ukmergės vandenys". geriamojo vandens tiekimo ir nuotekų tvarkymo sutartis pateikta priede Nr. 5. Nevalytų buitinių nuotekų užterštumas neviršys BDS7 - 350 mg/l, skendinčios medžiagos - 350 mg/l, bendrasis azotas - 50 mg/l, bendrasis fosforas - 10 mg/l.

Veikla vykdoma tik pastato viduje, todėl neigiamos įtakos paviršinių nuotekų užterštumui nėra.

**APLINKOS ORO TARŠOS VALDYMAS**

Specialioji dalis nepildoma, nes UAB „Adretas“ metalo laužo supirktuvės vykdoma veikla neatitinka Taršos leidimų išdavimo, pakeitimo ir galiojimo panaikinimo taisyklių 1 priedo kriterijų, susijusių su neigiamu poveikiu aplinkos orui, t.y.: neišmetama į aplinkos orą 10 tonų per metus ar daugiau teršalų; nenaudojami kuro deginimo įrenginiai, veikloje nenaudojami tirpikliai, nėra taršos šaltinių išmetančių LOJ.

**KLIMATO KAITOS VALDYMAS**

Ši dalis nepildoma, nes nenaudojamas kurą deginantis įrenginys, kurio nominalus šiluminis našumas didesnis negu 20 MW, bet nesiekia 50 MW (išskyrus įrenginius, skirtus pavojingoms arba komunalinėms atliekoms deginti). UAB "Adretas" atliekų tvarkymo veikla neturi įtakos klimato kaitai.

**VANDENS IŠGAVIMAS IŠ PAVIRŠINIŲ VANDENS TELKINIŲ**

Ši dalis nepildoma, nes UAB "Adretas" nevykdo vandens išgavimo iš paviršinių vandens telkinių.

Taršos leidimų išdavimo, pakeitimo

ir galiojimo panaikinimo taisyklių

2 priedo

4 priedėlio A dalis

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas \_ UAB "Adretas" metalo laužo supirktuvė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Atliekos | | | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| 15 01 04 | metalinė pakuotė | Aliuminio skardinės ir kt. | **R13** - R1–R12 veiklomis naudoti skirtų atliekų laikymas | 97 | R4 |
| 16 01 18 | spalvotieji metalai | spalvotieji metalai iš ENTP | **R13** - R1–R12 veiklomis naudoti skirtų atliekų laikymas | R4 |
| 17 04 01 | varis, bronza, žalvaris | varis, bronza, žalvaris įvairus | **R13** - R1–R12 veiklomis naudoti skirtų atliekų laikymas | R4 |
| 17 04 02 | aliuminis | aliuminis įvairus | **R13** - R1–R12 veiklomis naudoti skirtų atliekų laikymas | R4 |
| 17 04 05 | geležis ir plienas | geležis ir plienas įvairaus pavidalo | **R13** - R1–R12 veiklomis naudoti skirtų atliekų laikymas | R4 |

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

2 lentelė nepildoma, nes neplanuojama laikyti nepavojingųjų atliekų jų susidarymo vietoje iki surinkimo (S8)

**3 lentelė**. Numatomos naudoti nepavojingosios atliekos.

3 lentelė nepildoma, kadangi įmonė netvarko atliekų R1-R11 veiklomis.

**4 lentelė**. Numatomos šalinti nepavojingosios atliekos.

4 lentelė nepildoma, kadangi įmonė nešalina atliekų

**5 lentelė**. Numatomos paruošti naudoti ir (ar) šalinti nepavojingosios atliekos.

Įrenginio pavadinimas UAB "Adretas" metalo laužo supirktuvė\_\_\_\_

|  |  |  |  |  |
| --- | --- | --- | --- | --- |
| Numatomos paruošti naudoti ir (ar) šalinti atliekos | | | Atliekų paruošimas naudoti ir (ar) šalinti | |
| Kodas | Pavadinimas | Patikslintas pavadinimas | Atliekos paruošimo naudoti ir (ar) šalinti veiklos kodas (D8, D9, D13, D14, R12, S5) | Projektinis įrenginio pajėgumas, t/m. |
| 1 | 2 | 3 | 4 | 5 |
| 16 01 18 | spalvotieji metalai | spalvotieji metalai iš ENTP | **R12** -Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų | 900 |

|  |  |
| --- | --- |
|  | Taršos leidimų išdavimo, pakeitimo ir galiojimo  panaikinimo taisyklių  2 priedo  7 priedėlis |

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Paraiškoje komercinių (gamybinių) paslapčių nepateikta.

2018.09.05

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_

(veiklos vykdytojo arba jo įgalioto asmens)

DIREKTORIUS PAULIUS JUCIUS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*